**REGIONINĖS PLĖTROS DEPARTAMENTO PRIE VIDAUS REIKALŲ**

**MINISTERIJOS TELŠIŲ APSKRITIES SKYRIUS**

**TELŠIŲ REGIONO PLĖTROS TARYBOS POSĖDŽIO**

**PROTOKOLAS**

2018-05-30 Nr. 51/10P-5

Posėdis įvyko 2018-05-30, pradžia 14 val.

Posėdžio pirmininkas – Regiono plėtros tarybos pirmininkas Antanas Černeckis.

Posėdžio sekretorė – Regioninės plėtros departamento prie Vidaus reikalų ministerijos Telšių apskrities skyriaus vyriausioji specialistė Evelina Zelbaitė.

Posėdyje dalyvavo tarybos nariai:

Audrius Klišonis, Plungės rajono savivaldybės meras,

Antanas Tenys, Mažeikių rajono savivaldybės meras,

Petras Kuizinas, Telšių rajono savivaldybės meras,

Sigutė Bernotienė, Mažeikių rajono savivaldybės tarybos narė,

Mindaugas Jučius, Plungės rajono savivaldybės tarybos narys,

Kęstutis Gusarovas, Telšių rajono savivaldybės tarybos narys,

Sigitas Kaktys, Mažeikių rajono savivaldybės tarybos narys,

Jaroslavas Bersekerskas, Lietuvos prekybos, pramonės ir amatų rūmų asociacijos atstovas,

Tomas Digaitis, Lietuvos verslo konfederacijos atstovas,

Rima Jokubauskienė, Asociacijos „Plungės kraštas“ atstovė,

Ramūnas Lydis, Žemaitijos nacionalinio parko atstovas,

Liudas Skierus, Lietuvos pramoninkų konfederacijos atstovas.

Posėdyje taip pat dalyvavo Vaclovas Vaičekauskas, Regioninės plėtros departamento prie VRM Telšių apskrities skyriaus vedėjas, Julijana Gnadl, Regioninės plėtros departamento prie VRM Telšių apskrities skyriaus vyriausioji specialistė, Gintarė Martinkienė, Regioninės plėtros departamento prie VRM Telšių apskrities skyriaus vyriausioji specialistė, Sandra Ramanauskienė, Mažeikių rajono savivaldybės administracijos Strateginio vystymo ir investicijų skyriaus vedėja, Laima Simanauskienė, Telšių rajono savivaldybės administracijos Strateginio planavimo ir investicijų skyriaus vedėja, Žaneta Piepalienė, Plungės rajono savivaldybės administracijos Strateginio planavimo ir investicijų skyriaus vedėja, Bronius Kryžius, Mažeikių rajono savivaldybės administracijos direktorius, Antanas Aužbikavičius, Rietavo savivaldybės administracijos direktoriaus pavaduotojas, Donatas Jankauskas, SODRA atstovas (*Dalyvių sąrašas pridedamas*).

Posėdžio pirmininkas Antanas Černeckis pasveikino visus susirinkusius. Pirmininkas supažindino su posėdžio darbotvarkės projektu. Pasiūlytai darbotvarkei Tarybos nariai pritarė. Taip pat Telšių regiono plėtros tarybai buvo pristatyti nauji tarybos nariai, kurie patvirtinti 2018 m. gegužės 7 d. Lietuvos Respublikos vidaus reikalų ministro įsakymu Nr. 1V-334.

DARBOTVARKĖ:

1. Jaunimo finansinio švietimo (pilietiškumo ir socialinės atsakomybės ugdymo) projekto „Nepamiršk parašiuto“ pristatymas.

Pranešėjas – Donatas Jankauskas, Valstybinio socialinio draudimo fondo valdybos prie socialinės apsaugos ir darbo ministerijos Komunikacijos skyriaus patarėjas.

2. Dėl Telšių regiono plėtros plano 2014–2020 metams dalių „Priemonių planas“ ir „Plano įgyvendinimo stebėsena“ pakeitimo.

Pranešėja – Julijana Gnadl, Regioninės plėtros departamento prie VRM Telšių apskrities skyriaus vyriausioji specialistė.

3. Dėl Lietuvos Respublikos susisiekimo ministerijos 2014–2020 metų Europos Sąjungos fondų investicijų veiksmų programos įgyvendinimo priemonės Nr. 04.5.1-TID-R-516 „Pėsčiųjų ir dviračių takų rekonstrukcija ir plėtra“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Pranešėja – Julijana Gnadl.

4. Dėl Lietuvos Respublikos švietimo ir mokslo ministerijos 2014–2020 metų Europos Sąjungos fondų investicijų veiksmų programos įgyvendinimo priemonės Nr. 09.1.3-CPVA-R-725 „Neformaliojo švietimo infrastruktūros tobulinimas“ iš Europos sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Pranešėja – Evelina Zelbaitė, Regioninės plėtros departamento prie VRM Telšių apskrities skyriaus vyriausioji specialistė.

5. Dėl pritarimo Telšių regiono specializacijos kryptims, jų įgyvendinimo planui ir iniciatyvoms.

Pranešėja – Gintarė Martinkienė, Regioninės plėtros departamento prie VRM Telšių apskrities skyriaus vyriausioji specialistė

1. SVARSTYTA. Jaunimo finansinio švietimo (pilietiškumo ir socialinės atsakomybės ugdymo) projekto „Nepamiršk parašiuto“ pristatymas.

Donatas Jankauskas, SODROS atstovas, pristatė projektą „Nepamiršk parašiuto“. Pranešėjas tarybos narius supažindino su pagrindinėmis projekto idėjomis ir jo vertinimu ankstesniais metais, pateikė praktinių pavyzdžių. Taip pat D. Jankauskas informavo, kad kvietimai dalyvauti projekte, kurie išsiųsti 408 Lietuvos gimnazijoms, galioja iki 2018 m. rugsėjo 1 D. Pranešėjas paskatino bendradarbiauti ir aktyviai įsijungti į projektą.

2. SVARSTYTA Dėl Telšių regiono plėtros plano 2014–2020 metams dalių „Priemonių planas“ ir „Plano įgyvendinimo stebėsena“ pakeitimo.

Julijana Gnadl,Regioninės plėtros departamento prie VRM Telšių apskrities skyriaus vyriausioji specialistė, pranešė, kad keičiamas į Planą įtraukto projekto „Pėsčiųjų ir dviračių takų Plungės miesto Gandingos ir J. Tumo-Vaižganto gatvėse įrengimas“ (toliau – projektas) paraiškos finansuoti projektą pateikimo įgyvendinančiajai institucijai terminas iš 2018-05 į 2018-09 (atsižvelgiant į Plungės rajono savivaldybės mero 2018 m. balandžio 13 d. raštą Nr. AS-2560). Vyriausioji specialistė informavo, kad keičiamas į Planą įtraukto projekto „Mokslo paskirties pastato, esančio Respublikos g. 28, Telšių mieste, rekonstravimas, pritaikant neformaliojo švietimo reikmėms“ (toliau – projektas) paraiškos finansuoti projektą pateikimo įgyvendinančiajai institucijai terminas iš 2018-02 į 2018-05 ir finansavimo sutarties sudarymas – iš 2018-05 į 2018-08 (atsižvelgiant į Telšių rajono savivaldybės administracijos 2018 m. gegužės 14 d. raštą Nr. R7-1022).

Taip pat pranešėja informavo, kad į Plano pakeitimo projektą įtraukta 10 projektų pagal 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“: „Sveikatos priežiūros veiklos efektyvumo didinimas VšĮ „Mažeikių pirminės sveikatos priežiūros centras“, VšĮ „Sedos pirminės sveikatos priežiūros centras“ ir UAB „MediCA klinika““, „Sveikatos priežiūros veiklos efektyvumo didinimas VšĮ „Mažeikių senamiesčio pirminės sveikatos priežiūros centras“, UAB „Šeimos sveikatos centras“ ir UAB „Medikvita““, „Sveikatos priežiūros veiklos efektyvumo didinimas UAB „Mažeikių psichinės sveikatos centras“, UAB „Dr. A. Biržiškos sveikatos centras“ ir UAB „Tirkšlių sveikatos namai““, „Telšių rajono pirminės asmens sveikatos priežiūros įmonių infrastruktūros pagerinimas, siekiant didinti veiklos efektyvumą“, „Pirminės asmens sveikatos priežiūros paslaugų prieinamumo ir kokybės gerinimas Telšių rajone“, „UAB „Klinika Pulsas“ veiklos efektyvumo didinimas“, „A. Klišonio komercinės firmos „Inesa“ veiklos efektyvumo didinimas“, „UAB „Plungės sveikatos centras“ veiklos efektyvumo didinimas“, „Rietavo pirminės sveikatos priežiūros centro veiklos efektyvumo didinimas“, „UAB „Rietavo šeimos daktaro“ pirminės asmens sveikatos priežiūros veiklos efektyvumo didinimas“. Tarybos nariai klausimų neturėjo.

Audrius Klišonis, Plungės rajono savivaldybės meras, nusišalino nuo balsavimo.

Balsavo: už – 12 (dvylika), prieš – 0 (nebuvo), susilaikė – 0 (nebuvo).

NUTARTA.

Pakeisti Telšių regiono plėtros tarybos 2018 m. kovo 28 d. sprendimu Nr. 51/10S-10 „Dėl Telšių regiono plėtros plano 2014–2020 metams dalių „Priemonių planas“ ir „Plano įgyvendinimo stebėsena“ pakeitimo“ patvirtintas Telšių regiono plėtros plano 2014–2020 metams dalis „Priemonių planas“ ir „Plano įgyvendinimo stebėsena“ ir jas išdėstyti nauja redakcija.

3. SVARSTYTA. Dėl Lietuvos Respublikos susisiekimo ministerijos 2014–2020 metų Europos Sąjungos fondų investicijų veiksmų programos įgyvendinimo priemonės Nr. 04.5.1-TID-R-516 „Pėsčiųjų ir dviračių takų rekonstrukcija ir plėtra“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Julijana Gnadl pasiūlė pakeisti į projektų sąrašą įtraukto projekto „Pėsčiųjų ir dviračių takų Plungės miesto Gandingos ir J. Tumo-Vaižganto gatvėse įrengimas“ paraiškos finansuoti projektą pateikimo įgyvendinančiajai institucijai terminą iš 2018-05-18 į 2018-09-14. Tarybos nariai klausimų neturėjo.

Balsavo: už – 13 (trylika), prieš – 0 (nebuvo), susilaikė – 0 (nebuvo).

NUTARTA.

Pakeisti Telšių regiono projektų sąrašą, patvirtintą Telšių regiono plėtros tarybos 2017 m. gruodžio 14 d. sprendimu Nr. 51/10S-49 „Dėl Lietuvos Respublikos susisiekimo ministerijos 2014–2020 metų Europos Sąjungos fondų investicijų veiksmų programos įgyvendinimo priemonės Nr. 04.5.1-TID-R-516 „Pėsčiųjų ir dviračių takų rekonstrukcija ir plėtra“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo“, ir jį išdėstyti nauja redakcija

4. SVARSTYTA. Dėl Lietuvos Respublikos švietimo ir mokslo ministerijos 2014–2020 metų Europos Sąjungos fondų investicijų veiksmų programos įgyvendinimo priemonės Nr. 09.1.3-CPVA-R-725 „Neformaliojo švietimo infrastruktūros tobulinimas“ iš Europos sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo.

Evelina Zelbaitė pasiūlė pakeisti į projektų sąrašą įtraukto projekto „Mokslo paskirties pastato, esančio Respublikos g. 28, Telšių mieste, rekonstravimas, pritaikant neformaliojo švietimo reikmėms“ paraiškos finansuoti projektą pateikimo įgyvendinančiajai institucijai terminą iš 2018-02-28 į 2018-05-31. Tarybos nariai klausimų neturėjo.

Balsavo: už – 13 (trylika), prieš – 0 (nebuvo), susilaikė – 0 (nebuvo).

NUTARTA.

Pakeisti Telšių regiono projektų sąrašą, patvirtintą Telšių regiono plėtros tarybos 2018 m. sausio 31 d. sprendimu Nr. 51/10S-5 „Dėl Lietuvos Respublikos švietimo ir mokslo ministerijos 2014–2020 metų Europos Sąjungos fondų investicijų veiksmų programos įgyvendinimo priemonės Nr. 09.1.3-CPVA-R-725 „Neformaliojo švietimo infrastruktūros tobulinimas“ iš Europos Sąjungos struktūrinių fondų lėšų siūlomų bendrai finansuoti Telšių regiono projektų sąrašo pakeitimo“, ir jį išdėstyti nauja redakcija.

5. SVARSTYTA. Dėl pritarimo Telšių regiono specializacijos kryptims, jų įgyvendinimo planui ir iniciatyvoms.

 Gintarė Martinkienė pristatė Telšių regiono specializacijos kryptis, jų įgyvendinimo planą ir iniciatyvas. Ramūnas Lydis, Žemaitijos nacionalinio parko atstovas, ir Liudas Skierus, Lietuvos pramoninkų konfederacijos atstovas, pasiūlė papildyti įgyvendinimo planą ir iniciatyvas. Naujos iniciatyvios turi būti pateiktos iki š. m. birželio 20 d.

NUTARTA.

Atidėti pritarimą Telšių regiono specializacijos kryptims, jų įgyvendinimo planui ir iniciatyvoms iki kito Telšių regiono plėtros Tarybos posėdžio.

Tarybos pirmininkas Antanas Černeckis

Sekretorė Evelina Zelbaitė